[開箱]雙GTX1080 SLIGaming Laptop！– Terrans Force X911-1080S | VJGamer
By 砲 on 2016-11-09
上次就同大家介紹左 Terrans Force 既X711-1070 (相關文章)
今次就同大家介紹依部 痴線佬超高瘋狂級別Laptop
Terrans Force X911-1080S！！
GTX1080-SLI
依部Laptop 唔講得少，行雙1080，
簡單D黎講就係，無得輸！
要搵隻Game黎試佢真實力真係好難..
好彩岩岩出左《The Elder Scrolls V: Skyrim Special Edition》
(只要係STEAM有買原版，就會送你SP版~)
芯片組：Intel Z170 Express Chipset
顯卡：NVIDIA GeForce GTX 1080 SLI
內存：8GB DDR4-2400Mhz×4
硬盤 512GB M.2 PCIe/NvMe SSD×2 2TB HDD ×2
顯示器 17.3“ UHD
X911 行得1080SLI當然有UHD MON啦，
不過4K MON變相作為GAMING用途始終有小小失色，
依個係4K MON既通病…如果要享受靚色好畫質就可能要額外駁個MON啦。
(點樣最簡單試MON 好唔好?
開電話影落去如果D色同肉眼差好遠就知未夠好，
一個好MON搵電話影落去應該好似肉眼睇咁)
I/O 配置足
睇番I/O插頭，同X711 有少少分別~
USB 3.0 ×5
USB 3.1 Gen 2 (Type-C)×2
HDMI 1.4a output (with HDCP)×1
Line-in ×1
RJ-45 LAN ×2
跑分時間！
SSD 速度同X711 一樣咁快！
相信大家都無擔心過SSD，
大家最想知就係CPU、GPU既運算能力！！
最基本既TIMESPY已經超越左93% 係3DMark上既record！！！！
再睇埋Fire Strike Extreme (上次X711係跑普通Fire Strike)…
11609！！！Extreme已經係比頂級電腦黎跑都超越92%！！！！
SKYRIM Special Edition!4K Ultra 畫質！
隻Game玩落超順，已經係4K ULTRA畫質！
Warframe 4K最高畫質！
持續推廣Warframe 係我既目標~~
散熱繼續OP
我開住4K ULTRA玩skyrim 玩左兩個鐘，
CPU同GPU溫度仍然維持係60度以下，
機身只係好微量既溫感，同個熱字完全連唔上關係！
絕非輕便攜帶
雙1080 供電大家都知唔惹小，
咁X911 就作出對應方法….雙火牛…………..
無錯，係雙火牛，兩隻都有番咁上下斤量！
而部機本體都起碼有5KG，所以帶出街背囊絕對係基本！
預定售價HKD49999
Powerful Power！
無野玩唔到ultra架啦~真係做咩都得！
雙1080 配雙火牛既重量，
其實同幾年前岩岩出Gaming Laptop既無敵大火牛比其實差唔多，
價錢唔過份，現時市面既1080SLI LAPTOP都係接近或者超過$50,000！